हैदराबाद: भारत और वेस्टइंडीज के बीच दूसरे टेस्ट मैच दौरान कप्तान विराट कोहली के साथ मैदान पर सेल्फी लेना एक फैन को महंगा पड़ गया। कथित रूप से सुरक्षा घेरा तोड़कर कोहली के साथ सेल्फी लेने की कोशिश करने वाले फैन के खिलाफ शुक्रवार को मामला दर्ज किया गया है। पुलिस इंस्पेक्टर पी वेंकटेश्वरलू ने कहा कि आंध्र प्रदेश के कदापा जिले में रहने वाले 19 वर्षीय मोहम्मद खान के खिलाफ का गैर कानूनी रूप से प्रवेश करने का मामला दर्ज कराया गया जिसने सुरक्षा घेरा तोड़कर कोहली के नजदीक जाने की कोशिश की थी।